এনামুল হক (প্রকৌশলী)

এনামুল হক বাংলদেশের রাজশাহী জেলার রাজনীতিবিদ, প্রকৌশলী ও রাজশাহী-৪ আসনের সাবেক সংসদ সদস্য।

 জন্ম ও শিক্ষাজীবন 
এনামুল হকের ২১ অক্টোবর ১৯৬৯ সালে রাজশাহী জেলায় জন্মগ্রহণ করেন। মোট ৮ ভাইবোনের মধ্যে তিনি পঞ্চম। তিনি প্রকৌশলে স্নাতক ডিগ্রি অর্জন করে পরে এমবিএ করেন৷

 রাজনৈতিক ও কর্মজীবন 
এনামুল হক ২০০৮ সালের নবম, ২০১৪ সালের দশম ও ২০১৮ সালে একাদশ জাতীয় সংসদ নির্বাচনে রাজশাহী-৪ আসন থেকে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।

 ব্যক্তিগত জীবন 
এনামুল হক সেপ্টেম্বর ১৯৯৩ সালে বিয়ে করেন। প্রথম স্ত্রী সঞ্চিতা ওরফে তহুরা এর ঘরে তার তিনটি সন্তান যথাক্রমে মেয়ে তানজিয়া ফারহানা হক তান্নি, দ্বিতীয় পুত্র এহ্তেশামুল হক তমাল এবং সর্বশেষ ছোট ছেলে মুফতাসিমুল হক তাজদীদ। ২০১৩ সালের ৩০ এপ্রিল আয়েশা আক্তার লিজা‘র সাথে তার দ্বিতীয় বিবাহ হয়। স্ত্রীর মর্যাদা চেয়ে লিজা প্রকাশ্য হলে ২০২০ সালে লিজা’র সাথে বিবাহ বিচ্ছেদ ঘটে।

 সমালোচনা 
এনামুলের বিরুদ্ধে আয়েশা আক্তার লিজা নামের এক নারীর দাবী, তাকে ৩০ এপ্রিল ২০১৩ সালে প্রেম করে প্রতারণা করে গোপনে বিয়ে করেন ২০১৫ সালে অন্তঃসত্ত্বা হলে এনামুল বাচ্চা নষ্ট করান। ১১ মে ২০১৮ সালে তারা রেজিস্ট্রি করে পুনরায় বিয়ে করেন। স্ত্রী হিসেবে তাকে কারও সামনে স্বীকৃতি দেননি। এনামুল হকের আগের স্ত্রী ও পরিবার বিষয়টি জানতেন। এনামুল লিজাকে মেরে ফেলারও হুমকি দিয়েছেন। তবে এনামুলের দাবি, তিনি আয়েশার ব্ল্যাকমেইল ও চাঁদাবাজির শিকার হয়ে বিয়ে করেছেন এবং ডিভোর্স করেন।

 তথ্যসূত্র 

বিষয়শ্রেণী:জীবিত ব্যক্তি
বিষয়শ্রেণী:১৯৬৯-এ জন্ম
বিষয়শ্রেণী:রাজশাহী জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ